《登盘山云罩寺》
清代·李孔昭

绝顶盘空际，登攀近日华。一峰邻造化，四顾俯云霞。

东海神仙宅，西山帝子家。连氛遮不见，予意满天涯。

作者简介：明末清初直隶蓟州人，字潜夫，一字光四。明崇祯十五年进士。见朝事日非，不赴廷对，以所给牌坊银助军饷，隐居盘山。明亡，素服哭于野三载。清廷屡征不出。隐居教授，倡明理学，成就甚众。及卒，门人私谥安节。